

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 24.septembrī Nr.428

(protokols Nr.15, 42.p.)

**Par nekustamā īpašuma “Grantnieki”, Veselavas pagastā, Priekuļu novadā,**

**atsavināšanu**

Priekuļu novada dome izskata SIA “Zanderi” (turpmāk – Iesniedzējs), reģ.nr.44103097596, juridiskā adrese – “Zanderi”, Veselavas pagasts, Priekuļu novads, 25.03.2020. atsavināšanas ierosinājumu (reģ. 30.03.2020. Priekuļu novada pašvaldībā ar Nr.3.1-5.2/2020-1811) ar lūgumu atsavināt Priekuļu novada pašvaldībai piederošo nekustamo īpašumu Priekuļu novada, Veselavas pagastā, “Grantnieki”, kas sastāv no zemes vienības ar kadastra apzīmējumu 4294 001 0220 12,33 ha platībā, uz kuras atrodas Iesniedzējam piederošas ēkas un par kuru Priekuļu novada pašvaldība ir noslēgusi zemes nomas līgumu ar Iesniedzēju.

Izvērtējot domes rīcībā esošo informāciju, konstatēts, ka:

1. Nekustamais īpašums “Grantnieki”, Veselavas pagasts, Priekuļu novads, sastāv no zemes vienības ar kadastra apzīmējumu 4294 001 0220 12,32 ha kopplatībā.
2. Pašvaldības īpašuma tiesības uz nekustamo īpašumu nostiprinātas Veselavas pagasta zemesgrāmatas nodalījumā Nr. 100000563763.
3. Uz zemes vienības „Grantnieki”, Veselavas pagastā, Priekuļu novadā, atrodas Iesniedzējam piederošs ēku (būvju) īpašums ar kadastra numuru 42945010035, Iesniedzēja īpašuma tiesības uz ēku (būvju) īpašumu nostiprinātas Veselavas pagasta zemesgrāmatas nodalījumā Nr. 100000603027.
4. Iesniedzējs ar Priekuļu novada pašvaldību par zemes gabala ar kadastra apzīmējumu 4294 001 0220 „Grantnieki”, Veselavas pagastā, Priekuļu novadā, 12,32 ha kopplatībā iznomāšanu 2019.gada 28.jūnijā ir noslēdzis zemes nomas līgumu.
5. SIA “INVEST – CĒSIS” noteiktā zemes īpašuma tirgus vērtība – 29 500,00 EUR.
6. Publiskas personas mantas atsavināšanas likuma 37.panta pirmās daļas 4.punkts nosaka, ka pārdot publiskas personas mantu par brīvu cenu var, ja zemes gabalu, uz kura atrodas ēkas (būves), iegūst zemesgrāmatā ierakstītas ēkas (būves) īpašnieks.
7. SIA “Zanderi” kā zemesgrāmatā ierakstītas ēkas (būves) īpašniekam ir tiesības nopirkt zemesgabalu uz kura atrodas viņam piederošās ēkas(būves) par tā nosacīto cenu, kas ir vienāda ar tirgus vērtību.

Pamatojoties uz Latvijas Republikas likuma „Par pašvaldībām” 21.panta 17.punktu, Publiskas personas mantas atsavināšanas likuma 4.panta ceturtās daļas 3.punktu, 8.panta otro, trešo un sesto daļu, 37.panta pirmās daļas 4.punktu, SIA “Zanderi” atsavināšanas ierosinājumu, Mantas atsavināšanas un izsoles komisijas 2020.gada 3.septembra lēmumu (protok. Nr.4, 5.p.), Finanšu komitejas 2020.gada 21.septembra atzinumu par lēmumprojektu (protokols Nr.10), atklāti balsojot: PAR –14 (Elīna Stapulone, Aivars Tīdemanis, Aivars Kalnietis, Dace Kalniņa, Juris Sukaruks, Jānis Ročāns, Jānis Mičulis, Baiba Karlsberga, Mārīte Raudziņa, Normunds Kažoks, Māris Baltiņš, Elīna Krieviņa, Ināra Roce, Sarmīte Orehova), PRET –nav, ATTURAS –nav, Priekuļu novada dome **nolemj**:

1. Atsavināt SIA “Zanderi”, reģ.Nr. 44103097596, pašvaldībai piederošo nekustamo īpašumu “Grantnieki”, Veselavas pagastā, Priekuļu novadā, kas sastāv no zemes vienības ar kadastra apzīmējumu 4294 001 0220, 12,33 ha platībā, par nosacīto cenu 29 500,00 EUR un slēgt pirkuma līgumu par īpašuma atsavināšanu.
2. Atbildīgā par lēmuma izpildi Mantas atsavināšanas un izsoles komisijas priekšsēdētāja L.S.Berovska.
3. Kontrole par lēmuma izpildi izpilddirektoram F.Puņeiko.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone